open-index/open-wikipedia-markdown huggingface dataset:
איך להיפטר מהבוס 2

**איך להיפטר מהבוס 2** (באנגלית: **Horrible Bosses 2**) הוא סרט קומדיה אמריקאי משנת 2014, בבימויו של שון אנדרס ועל פי תסריט מאת אנדרס וג'ון מוריס. הסרט הוא המשך לקומדיה המצליחה "איך להיפטר מהבוס" משנת 2011, והוא ממשיך לעקוב אחר שלושת החברים שמחליטים הפעם להקים עסק משלהם – רק כדי לגלות שהסתבכו שוב עם האנשים הלא נכונים.

בסרט מככבים ג'ייסון בייטמן, צ'ארלי דיי וג'ייסון סודייקיס בתפקיד השלישייה הראשית, לצד ג'ניפר אניסטון, ג'יימי פוקס, כריס פיין וכריסטוף ואלץ. אף על פי שהסרט הראשון זכה להצלחה מסחררת, ההמשך קיבל ביקורות מעורבות-שליליות והכניס 107 מיליון דולר ברחבי העולם מול תקציב של 42 מיליון דולר, סכום נמוך משמעותית מקודמו.

## עלילה
לאחר שהחליטו לנטוש את עבודותיהם ולהפסיק לסבול תחת בוסים רעים, ניק, דייל וקורט מקימים מיזם עצמאי משלהם – "Shower Buddy", מכשיר חדשני למקלחת. הם מקבלים הצעת השקעה נדיבה מאיש העסקים העשיר ברט הנסון ובנו רקס, אך במהרה מגלים שהשניים הונו אותם ולקחו מהם את השליטה על העסק.

נחושים להחזיר את השליטה לידיהם, השלושה מחליטים לבצע חטיפה – הם מתכננים לחטוף את רקס ולדרוש כופר מאביו כדי להחזיר את החברה לידיהם. אך כמו תמיד, התוכנית יוצאת משליטה, ורקס מתגלה כאדם בלתי צפוי שמשתף איתם פעולה בניסיון להוציא כסף מאביו.

לאורך הדרך, השלושה מוצאים את עצמם במצבים מגוחכים, נאלצים להתמודד שוב עם הבוסית לשעבר והסדיסטית ג'וליה האריס, הפושע דין "מאדרפאקר" ג'ונס, וכמובן – ההחלטות האומללות שלהם עצמם, שמכניסות אותם שוב ושוב לצרות.

## צוות השחקנים
* **ג'ייסון בייטמן** – ניק הנדריקס, המוח הרציונלי של הקבוצה.
* **צ'ארלי דיי** – דייל ארבוס, החבר הנוירוטי והתמים שבחבורה.
* **ג'ייסון סודייקיס** – קורט באקמן, הנהנתן והלא-ממש-חכם של השלושה.
* **כריס פיין** – רקס הנסון, בנו של המשקיע שמתגלה כבלתי צפוי ומסוכן.
* **כריסטוף וולץ** – ברט הנסון, איל הון ערמומי שרוצה להשתלט על העסק שלהם.
* **ג'ניפר אניסטון** – ד"ר ג'וליה האריס, רופאת שיניים עם נטיות סדיסטיות.
* **ג'יימי פוקס** – דין "מאדרפאקר" ג'ונס, פושע שמנסה לייעץ להם, אך מסבך אותם יותר.
* **קווין ספייסי** – דייוויד הארקן, הבוס לשעבר של ניק שמופיע בהופעת קמאו.

## ביקורות
איך להיפטר מהבוס 2 קיבל ביקורות מעורבות-שליליות. באתר Rotten Tomatoes הסרט מחזיק בציון של 34% בהתבסס על 157 ביקורות, עם הקונצנזוס: "למרות צוות שחקנים מצחיק, הסרט נופל לקלישאות חוזרות, הומור מאולץ ועלילה פחות שנונה מהמקור". באתר Metacritic הסרט קיבל ציון ממוצע של 40 מתוך 100, בהתבסס על 36 ביקורות, המעיד על ביקורות לא מחמיאות.

שמוליק דובדבני כתב באתר ynet "איך להיפטר מהבוס 2 מעורר צחוק קל, אבל כשחושבים על שלושה זוכי האוסקר שמופיעים בו - מבינים שהם הבוסים הנוראים של עצמם. מיזוגניות, השפלת נשים, ובדיחות רעות שלא עבדו גם בסרט הראשון, מקבלים טוויסט נוסף של פאתטיות שמספקת ג'ניפר אניסטון הבלתי נסבלת" חגית גינזבורג הוסיפה באתר מאקו "הסרט אמנם לא מתעלה על קודמו, אבל הוא מציג אוסף של דמויות נוירוטיות ודביליות שמגולמות על ידי אנסמבל מוצלח מאוד של שחקנים".

## קישורים חיצוניים
* 

## הערות שוליים

קטגוריה:סרטי האחים וורנר
קטגוריה:סרטי ניו ליין סינמה
קטגוריה:סרטי המשך אמריקאיים
קטגוריה:סרטי קומדיה שחורה אמריקאיים
קטגוריה:סרטי 2014
יהושע מצווה על השמש לעצור מעל גבעון

250px|ממוזער|שמאל
**יהושע מצווה על השמש לעצור מעל גבעון** (באנגלית: **Joshua Commanding the Sun to Stand Still upon Gibeon**) הוא ציור שמן משנת 1816 מאת הצייר הבריטי ג'ון מרטין. היצירה משלבת סגנון ציור היסטורי עם נוף דרמטי, ומתארת סצנה תנ"כית מספר יהושע, שבה יהושע בן נון מבקש מאלוהים לעצור את תנועת השמש והירח על מנת להמשיך בלחימה.

## תיאור הציור
הציור מתאר את הקרב בגבעון, כחלק מכיבוש כנען על ידי בני ישראל. כאשר הותקפה העיר גבעון, פנו תושביה בבקשת עזרה ליהושע בן נון, מנהיגם של בני ישראל. יהושע נענה לקריאתם, יצא להגן על העיר, ובמהלך הקרב הרים את ידו לשמים בתפילה, בבקשה מאלוהים לעצור את השמש ולהאריך את היום. על פי המסופר בתנ"ך, אלוהים לא רק עיכב את תנועת השמש, אלא גם המטיר אבני ברד ואש על אויבי ישראל, מה שסייע לניצחונם בקרב. ביצירה, יהושע מוצג עומד על צוק סלע, כשידו מורמת לעבר השמים. הוא לובש שריון וחובש קסדה נוצתית, כשמתחתיו גלימה אדומה וכחולה. לצידו נראות דמויות נוספות בלבוש מקראי, חלקן מניפות מטות וחצוצרות כלפי מעלה. ברקע ניתן לראות צבא עצום של לוחמים, צועדים בטורים ומנהלים קרב בעמק רחב ידיים. השמיים מחולקים לשניים – בצד אחד עננים כהים, רעמים וברקים, ובצד השני אור השמש חודר מבעד לעננים הבהירים.

## סגנון ואופי הציור
הציור משלב בין ציור היסטורי וציור נוף דרמטי, שני סגנונות בהם הצטיין מרטין. הצייר מעניק תשומת לב שווה הן להתרחשות האנושית – הקרב ויהושע כמנהיג – והן לנוף עוצמתי ורחב-ידיים. העיר המבוצרת בצד ימין, רכסי ההרים, השמיים הסוערים ושדה הקרב המדמם יוצרים קומפוזיציה אפית ועוצמתית. השימוש בניגודי אור וצל, כמו גם בצבעים עשירים של אדום, כחול, לבן ואפור, מעניקים לציור תחושת תנועה ודרמטיות רבה.

## היסטוריית תערוכות
*1816 – האקדמיה המלכותית לאמנויות, לונדון.
*1817 – התערוכה השנתית של ה-British Institution, לונדון.
*1822 – תערוכת היחיד של ג'ון מרטין, Egyptian Hall, לונדון.
*1854 – תערוכה מיוחדת באולם העירייה, ליברפול.
*1862 – התערוכה הבינלאומית (מחלקת האמנות), לונדון.
*1970 – תערוכה רטרוספקטיבית ב-Laing Art Gallery, ניוקאסל.
*1973 – "הנוף בבריטניה 1750-1850", גלריית טייט, לונדון.
*1975 – תערוכה בגלריית Hazlitt, Gooden & Fox, לונדון.
*2011 – "John Martin: Apocalypse", טייט בריטניה, לונדון.

## היסטוריית בעלות
הציור נרכש בשנת 1822 על ידי ויליאם קולינס. לאחר מכן עבר לידיו של תומאס וילסון, שהחזיק בו עד שנת 1848. הציור היה בבעלות ג'ון ניילור עד שנת 1889, ולאחר מכן עבר לרשות ג'ון מ. ניילור. בשנת 1923 נמכר במכירה פומבית שנערכה ב-Leighton Hall, Welshpool. בשנת 1924 התקבל כמתנה אנונימית על ידי ה-United Grand Lodge of England. בשנת 2004 נרכש על ידי הגלריה הלאומית לאמנות (NGA) באמצעות בית המכירות Thomas Agnew & Sons, Ltd.

## חשיבות ותרומה לאמנות
הציור נחשב לאחת היצירות הבולטות של ג'ון מרטין, ומייצג את סגנונו הייחודי המשלב היסטוריה, דת ונוף מרהיב. דרך הטיפול הדרמטי בתאורה, בקומפוזיציה ובפרספקטיבה, מצליח מרטין להעצים את הממד העל-טבעי של הסיפור המקראי ולהפוך אותו לחוויה ויזואלית עוצרת נשימה. היצירה מהווה דוגמה מובהקת לרומנטיקה הבריטית של המאה ה-19, ששאפה לתאר רגעים היסטוריים ונרטיבים תנ"כיים במלוא הדרם.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:ג'ון מרטין: ציורים
קטגוריה:ציורי מלחמה
קטגוריה:יהושע בן נון
קטגוריה:ספר יהושע
אלקטרה (מלכת דראג)

**רובין אגנה ורנר** (בשוודית: **Robin Agne Werner**; נולד ב-17 באוגוסט 1987), הידוע בשם הבמה שלו, **אלקטרה**, הוא מאפר ואמן דראג שוודי.

## ביוגרפיה
ורנר אימץ את שם הבמה "אלקטרה" בשנת 2005, והחל להופיע במועדונים להט"בים רבים ברחבי שוודיה, וכן גם באירוע "Dreamgirls Revue" בהוליווד. בשנת 2006 היה ממקימי מופע הדראג "קברט מולין", שצבר פופולריות רבה והוכתר פעמים רבות כמופע הדראג הגדול ביותר במאלמה.

באביב 2023 הגיעה דמות הדראג שלו, אלקטרה, למקום הרביעי ב"מרוץ הדראג של שוודיה". לאחר מכן חתם על חוזה הקלטות בחברת התקליטים יוניברסל מיוזיק גרופ. ב-1 בדצמבר אישר תאגיד השידור השוודי כי ורנר עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Banne maj". הוא התחרה במקצה החמישי, שנערך ב-2 במרץ 2024 בקרלסטד. בסיום סבב ההצבעה השני דורג במקום החמישי, והודח מהתחרות.

## קישורים חיצוניים
* 

## הערות שוליים

קטגוריה:דראג קווינס
קטגוריה:משתתפי מלודיפסטיבלן 2024
קטגוריה:שוודיות שנולדו ב-1987
הסוכנות לבריאות וביטחון של הממלכה המאוחדת

**הסוכנות לבריאות וביטחון בריטניה** (באנגלית: **UK Health Security Agency**, בראשי תיבות: **UKHSA**) היא גוף ממשלתי בממלכה המאוחדת האחראי על ההיערכות והתמודדות עם איומים בריאותיים, לרבות מגפות, מחלות זיהומיות, חירום ביולוגי וכימי, והגנה על בריאות הציבור. הסוכנות הוקמה באוקטובר 2021 כמחליפתה של Public Health England (PHE), במטרה לשפר את יכולת בריטניה להגיב למצבי חירום בריאותיים ולחזק את החוסן הלאומי בתחום הבריאות. UKHSA אחראית על ניטור התפשטות מחלות, פיתוח אסטרטגיות למניעת התפרצויות, והובלת תגובות ממשלתיות למצבי חירום רפואיים.

הסוכנות פועלת כחלק ממחלקת הבריאות והרווחה של בריטניה ועובדת בשיתוף פעולה עם מערכת הבריאות הלאומית (NHS) וגורמי ממשל נוספים.

## תפקידים ואחריות
תפקידי הסוכנות הם:
* מעקב אחר מחלות זיהומיות והתפרצויות
* ניהול תגובה לאיומים בריאותיים, כולל מגפות ומקרי חירום ביולוגיים
* פיתוח מדיניות וחקר פתרונות לחיזוק החוסן הבריאותי של בריטניה
* עבודה משותפת עם גופים בינלאומיים כמו ארגון הבריאות העולמי וה-CDC האמריקאי

## ראו גם
* המרכזים לבקרת מחלות ומניעתן

## קישורים חיצוניים
* 

## הערות שוליים

קטגוריה:אפידמיולוגיה
קטגוריה:בקרת מחלות
קטגוריה:הממלכה המאוחדת: ארגונים ממשלתיים
קטגוריה:בריאות הציבור
קטגוריה:הממלכה המאוחדת: בריאות ורפואה
גומה (עיר)

**גומה** (בצרפתית: **Goma**) היא עיר מרכזית במזרח הרפובליקה הדמוקרטית של קונגו, על גבול רואנדה.

המצב בעיר הושפע דרמטית בעקבות רצח העם ברואנדה, והמתחים התפרצו במלחמת קונגו הראשונה ובמלחמת קונגו השנייה. מיליציית M23 כבשה את העיר מספר פעמים, לרבות במתקפה על גומה בפברואר 2025.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: ערים
קטגוריה:אפריקה: ערים
קטגוריה:אפריקה שמדרום לסהרה
It's Not Easy to Write a Love Song

"**It's Not Easy to Write a Love Song**" (בתרגום חופשי לעברית: "**זה לא קל לכתוב שיר אהבה**") הוא סינגל שהוקלט על ידי הזמרת השוודית דוטר. הוא יצא לאור ב-2 במרץ 2024 בהוצאת חברת התקליטים סוני מיוזיק, כסינגל שלא מתוך אלבום אולפן.

השיר הגיע למקום התשיעי במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי המבצעת עם דינו מדנהודיץ. בסמוך לצאתו עלה השיר לרשת הזרמת המדיה ספוטיפיי, שם הצליח לצבור כשמונה מיליון השמעות.

ב-1 בדצמבר 2023 אישר תאגיד השידור השוודי כי דוטר עתידה להשתתף בקדם הארצי לאירוויזיון, מלודיפסטיבלן, עם השיר "It's Not Easy to Write a Love Song". היא התחרתה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה הראשון דורגה במקום השני, והעפילה לשלב הגמר. בשלב הגמר סיים במקום ה-12 והאחרון עם 34 נקודות.

## וידאו קליפ
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של דוטר קטע אודיו רשמי שלו. נכון למרץ 2025 עומד מונה הצפיות של הקליפ על כ-252 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
דיר שרה

**שרה קריסטינה נוטי** (בשוודית: **Sara Kristina Nutti**; נולדה ב-28 בינואר 1996), ידועה בשם הבמה שלה **דיר שרה**, היא זמרת שוודית-סאמית.

## קרורות חייה
בשנת 2012 נוטי השתתפה בעונה היחידה של "אקס פקטור שוודיה". היא הודחה בשלבי הבתים על ידי אנדראס קלרסון, שהיה אמון על קבוצת הבנות.

בינואר 2021 הוציאה את סינגל הבכורה שלה, "Something You Should Know", לשירותי הסטרימינג. זו הייתה הפעם הראשונה שמותגה תחת שם הבמה "דיר שרה". ביוני אותה שנה פרסמה את המיני-אלבום הראשון שלה, **'.

נוטי כתבה והקליטה מספר שירים עם אחותה חנה, שגם היא מוזיקאית שוודית ידועת-שם.

ב-[[1 בדצמבר]] אישר [[תאגיד השידור השוודי]] כי נוטי עתידה להשתתף ב"[[מלודיפסטיבלן]]" השנתי, הקדם השוודי ל[[אירוויזיון 2024]], עם השיר "The Silence After You". היא התחרתה במקצה השני, שנערך ב-[[10 בפברואר]] [[2024]] ב[[גטבורג]]. בסיום סבב ההצבעה השני דורגה במקום השני, והעפילה לשלב גלגל ההצלה. הוא התקיים ב-[[2 במרץ]], ובסיומו דורגה נוטי במקום השמיני עם 169 נקודות, והודחה מהתחרות.

== דיסקוגרפיה ==
=== מיני-אלבומים ===
* 2021: **'

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי אקס פקטור
קטגוריה:משתתפי מלודיפסטיבלן 2024
קטגוריה:ילידות 1996
קטגוריה:שוודים שנולדו ב-1996
אליסה לינדסטרם

**אווה אליסה לינדסטרם** (בשוודית: **Eva Elisa Lindström**; נולדה ב-24 באפריל 1991) היא זמרת פופ וקאנטרי שוודית, וסולנית להקת אליסז.

## קריירה
בשנת 2005 השתתפה כחלק מלהקת לאלי ב"מלודיפסטיבלן לילדים". שירה הלהקה היה "Du får ta mitt hjärta", והוא דורג במקום השישי. הוא נכתב על ידי לינדטרם עם אחותה אלמה.

בשנת 2009 הקימה עם חבריה את להקת אליסז. בשנצ 2010 הפכה הקבוצה למוקד התעניינות רב מצד כלי התקשורת הנורדיים לאחר השתתפותה בתחרות הריאליטי של תאגיד השידור השוודי, *Dansbandskampen*. אליסז זכתה בגמר התחרות, שנערך ב-11 בדצמבר. בתחילת 2012 זכתה לינדסטרם בפרס גולדקלבן עבור "זמרת השנה".

בשנת 2013 השתתפה לינדסטרם בתחרות המקהלות *Körslaget*, ששודרה ב-TV4. היא הובילה לבדה את מקהלת טורבודה, עיר הולדתה. ב-19 באוקטובר העפילה לגמר, בסיומו גברה על אנה בק וניצחה בתחרות.

בנובמבר 2013 נודע כי לינדסטרם עתידה להשתתף ב"מלודיפסטיבלן" השנתי, הקדם השוודי לאירוויזיון 2014, שנערך בקופנהגן שבדנמרק. היא התמודדה במקצה הראשון עם השיר "Casanova", והודחה מהתחרות. בשנת 2016 זכתה ב-*Let's Dance*.

בשנת 2021 שבה למלודיפסטיבלן עם השיר "Den du är", שהודח בשלב המקצה השלישי. ב-1 בדצמבר אישר תאגיד השידור השוודי כי לינדסטרם עתידה להשתתף פעם נוספת בתחרות השנתית עם השיר "Forever Yours". היא התחרתה במקצה הראשון, שנערך ב-3 בפברואר 2024 במאלמה. בסיום סבב ההצבעה השני דורגה במקום השני, והעפילה לשלב גלגל ההצלה. במופע הביניים הופיעה להקת A-Teens, שהתאחדה במיוחד לאירוע. הוא התקיים ב-2 במרץ, ובסיומו דורגה לינדסטרם במקום העשירי עם 142 נקודות, והודחה מהתחרות.

## דיסקוגרפיה
### אלבומי אולפן
* 2014: *Leva*
* 2017: *Roses In The Rain*
* 2019: *Nu glittrar trädens kronor*

## קישורים חיצוניים
* 

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2014
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2024
קטגוריה:ילידות 1991
להתבגר ולהתגבר

**להתבגר ולהתגבר** (באנגלית: **Growing Pains**) היא קומדיית מצבים אמריקאית שנוצרה על ידי ניל מרלנס ושודרה במקור ברשת ABC מ-24 בספטמבר 1985 עד 25 באפריל 1992.

בישראל הסדרה המקורית שודרה בערוץ המזרח התיכון בשנות השמונים ובשנות התשעים.

## תקציר העלילה
עלילת הסדרה מתמקדת במשפחת סיבר אשר גרה בעיירה הנטינגטון שבלונג איילנד אשר במדינת ניו יורק. ד"ר ג'ייסון סיבר (מגולם על ידי אלן ת'יק) הוא פסיכיאטר שמתחיל לעבוד מהבית ולקחת חלק פעיל יותר בגידול הילדים לאחר שאשתו, מגי (מגולמת על ידי ג'ואנה קרנס), חוזרת לעבוד ככתבת.

מייק המרדן (מגולם על ידי קירק קמרון) הוא הבן הבכור של המשפחה. קרול (מגולמת על ידי טרייסי גולד) היא הבת האמצעית, אינטליגנטית, אחראית ותלמידה מצטיינת. בן (מגולם על ידי ג'רמי מילר) הוא בנם הצעיר והשובב.

בעונות המאוחרות יותר הצטרפו למשפחה שתי דמויות חדשות:
* כריסי סיבר (בתחילה גילמו אותה התאומות קלסי וקירסטן דוהרינג כאשר הדמות הייתה תינוקת ובעונות המאוחרות יותר הדמות גולמה על ידי אשלי ג'ונסון) - הבת הצעירה של משפחת סיבר שנולדה בעונה הרביעית.
* לוק ברואר (מגולם על ידי לאונרדו דיקפריו) - נער חסר בית שמאומץ על ידי משפחת סיבר בעונה האחרונה.

## קישורים חיצוניים

קטגוריה:סדרות טלוויזיה על משפחות
קטגוריה:האחים וורנר: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 1985
אברהם אלעזר

**אברהם (אברמיקו) אלעזר** (5 באוקטובר 1936 – 2 בינואר 1980) היה מנהל תחנת אל על באיסטנבול. הוא נרצח על ידי מחבלים בעת מילוי תפקידו. בן 43 היה במותו. משנת 1981 נערכת בכל שנה "צעדת נס ציונה" על שמו בהשתתפות אלפי צועדים.

## ביוגרפיה
אלעזר נולד בבולגריה בשנת 1936. בשנת 1949 עלה לישראל. לאחר שירותו הצבאי, הצטרף לחברת אל על, שם התקדם לתפקידי ביצוע וניהול שונים בארץ ובחו"ל. בשנת 1978 מונה למנהל תחנת אל על באיסטנבול, טורקיה.

## משפחתו
בשנת 1964, נישא לשירלי שעבדה גם היא באל על. נולדו להם בן-ג'קי, ובת-ליאת העובדים באל על כמנהלי שירות בטיסה.

## נסיבות מותו
ב-2 בינואר 1980, לאחר שטיסת אל על המריאה מאיסטנבול לתל אביב, נסע אלעזר במכוניתו לכיוון ביתו באיסטנבול. סמוך לשעה 19:45 חסם רכב פרטי את רכבו בכביש המהיר משדה התעופה לעיר, ומתוכו נפתחה אש לעבר מכוניתו. למעלה מ-50 קליעים נורו לעברו, והוא נהרג במקום. המחבלים השתייכו לארגון המכונה "מחתרת מרקסיסטית-לניניסטית", שפעל בשיתוף עם הארגון לשחרור פלסטין. בעקבות הרצח, יחידת התעמולה המרקסיסטית הלבנונית קיבלה אחריות ואמרה שרצח איש אל על הוא עונש על מעשי הזוועה שישראל מבצעת נגד הפלסטינים.

## הנצחה
**צעדת נס ציונה**: בשנת 1981 יזמה מועצת העיר נס ציונה צעדה שנתית לזכרו של אלעזר, המנציחה את פועלו ואת מורשתו הספורטיבית.

**חברת אל על**: חברת סאן דור מקבוצת אל על חידשה את הטיסות לאיסטנבול ב-30 במרץ 2023, לאחר הפסקה של 15 שנה. שני ילדיו של אלעזר, ליאת וג'קי, נבחרו לשמש כמנהלי שירות בטיסת הבכורה. ג'קי אלעזר נשא דברים בטיסה.

**הנצחות נוספות**: אברהם אלעזר מונצח באנדרטה בהר הרצל, בלוח מס' 49.

קבוצת צועדי אל על, שאלעזר היה בין מקימיה, משתתפת בקביעות בצעדה על שמו שמתקיימת בנס ציונה מעל 35 שנה.

סיפורו של אברהם אלעזר הוא עדות למסירות, מקצועיות ואהבת ספורט. הרצח שלו ממחיש את הסכנות שאורבות לישראלים רבים בתפקידים רגישים בחו"ל. הנצחתו היא תזכורת לחשיבות הוקרתם של אלה שאיבדו את חייהם בעת מילוי תפקידם.

## קישורים חיצוניים
* שירלי אלעזר (סלומון), מנהל שדה התעופה של אל על באיסטנבול אברמיקו ז"ל, אתר רב דורי, 19 במאי 2013
* ניסו מיסיסטרנו, מפגש נוסף לשכת יוסף נייגו עם בני ברית טורקיה, אתר בני ברית
* עיריית נס ציונה, צעדת נס ציונה ע"ש אברהם אלעזר ז"ל, אתר נס ציונה, 15 בפברואר 2015

## הערות שוליים

קטגוריה:עובדי אל על
קטגוריה:דיילי קרקע
קטגוריה:מנהלים ישראלים
קטגוריה:דיילי אוויר ישראלים
קטגוריה:ישראלים ילידי בולגריה
קטגוריה:ישראלים שנרצחו בחו"ל
קטגוריה:ישראלים שנולדו ב-1936
קטגוריה:ישראלים שנפטרו ב-1980
הפוני הקטן שלי (סדרת אנימציה, 1986)

**הפוני הקטן שלי** (באנגלית: **My Little Pony**) היא סדרת אנימציה אמריקאית שהופקה על ידי Sunbow Productions ו־Marvel Productions והונפשה על ידי אולפני טואי אנימציה.

הסדרה נוצרה במטרה לקדם את קו הצעצועים הפוני הקטן שלי של הסברו.

הסדרה עלתה לראשונה לשידור ב-15 בספטמבר 1986, קרוב לשלושה חודשים לאחר הקרנת הבכורה של הסרט "הפוני הקטן שלי: הסרט", והפרק האחרון של הסדרה שודר ב-25 בספטמבר 1987.

הסדרה כללה שתי עונות ו-65 פרקים בסך הכל.

בישראל הסדרה שודרה במקור בערוץ 1 בשנות התשעים המוקדמות.

## תקציר העלילה
הסדרה מתמקדת בהרפתקאותיהם של סוסי הפוני הקטנים מעמק החלומות אשר חיים בארץ מיסטית מלאה ביצורים קסומים. לכל הדמויות הראשיות יכולות ואישיות ייחודיות.

לעיתים רבות סוסי הפוני נאלצים להילחם בנבלים שונים הכוללים מכשפות, טרולים, גובלינים וחיות אחרות אשר מעוניינים בהשמדתם או בשעבודם של סוסי הפוני הקטנים.

## הדמויות הראשיות
* פיירפליי - פוני פגסוס נועז והרפתקן.
* דמדומים - פוני חד קרן עם יכולות קסומות.
* אפלג'ק - פוני אשר אוהב במיוחד תפוחים.
* גלורי - פוני חד קרן.
* ספייק - תינוק דרקון המשמש כבן לוויה לסוסי הפוני.
* מייגן וויליאמס - ילדה אנושית אדיבה ואמיצה המסייעת לעיתים קרובות לסוסי הפוני.

## ראו גם
* הפוני הקטן שלי: חברות היא קסם - סדרת אנימציה ששודרה במקור בין השנים 2010 ל-2019

## קישורים חיצוניים

קטגוריה:סדרות טלוויזיה אמריקאיות שעלו לשידור בשנת 1986
קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:הפוני הקטן שלי
וילהלם יונקר

**וילהלם יונקר** (בגרמנית: **Wilhelm Junker**; ברוסית: **Василий Васильевич Юнкер**, **ואסילי ואסילייביץ' יונקר**; 6 באפריל 1840 - 13 בפברואר 1892) היה חוקר גרמני-רוסי שהתמחה בחקר אפריקה.

יונקר נולד במוסקבה, למד רפואה באוניברסיטת דורפט (שנקראת כיום אוניברסיטת טרטו), אוניברסיטת גטינגן, אוניברסיטת ברלין ואוניברסיטת פראג, אך לא עסק בכך זמן רב. לאחר סדרה של מסעות קצרים לאיסלנד (1869), מערב אפריקה (1873), תוניס (1874) ומצרים התחתונה (1875), הוא נשאר כמעט ברציפות במזרח אפריקה המשוונית מ-1875 עד 1886. תחילה היו משלחותיו יוצאות מהעיר ח'רטום ולאחר מכן העיר . ב-1879 הוא נסע לאקווטוריה, המחוז הדרומי ביותר של סודאן, ובילה חלק מהשנים הבאות עם המושל שלה, מהמט אמין פאשא, חוקר ארצות יהודי שהתנצר ויש טענות שבהמשך גם התאסלם.

יונקר היה נוסע נינוח ומתבונן זהיר; מטרתו העיקרית הייתה לחקור את העמים עימם בא במגע, ולאסוף דגימות של צמחים ובעלי חיים. תוצאות חקירותיו מובאות בספרו Reisen in Afrika (3 כרכים, וינה, 1889–1891). תרגום לאנגלית פורסם בשנים 1890–1892.

הוא חקר בין השאר את קו , נלחם בהצלחה בתיאוריות ההידרוגרפיות של , וביסס את זהותם של נהר  ונהר אובנגי.

המלחמה המהדית מנעה את חזרתו לאירופה דרך סודאן, כפי שתכנן לעשות ב-1884, ומשלחת שארגן אחיו ב-1885 בסנקט פטרבורג, לא הצליחה להגיע אליו. לאחר מכן החליט יונקר לפנות דרומה. הוא עזב את  ב-2 בינואר 1886, נסע דרך אוגנדה ו (בטנזניה), והגיע לזנזיבר בנובמבר 1886.

ב-1887 קיבל את מדליית הזהב של החברה הגאוגרפית המלכותית. התצפיות האתנוגרפיות שלו בארצם של אנשי האזנדה הן בעלות ערך במיוחד, אם כי לא מבוססות בחלקן.

בשנותיו האחרונות התגורר בווינה ועסק בעיקר בעיבוד החומרים שאסף במהלך מסעותיו. הוא מת בסנט פטרבורג ונקבר בקריפטה המשפחתית בסמולנסק.

## קישורים חיצוניים

* [ספריו ופרסומיו של יונקר](https://archive.org/search?query=((subject%3A%22Junker%2C%20Wilhelm%22%20OR%20subject%3A%22Wilhelm%20Junker%22%20OR%20creator%3A%22Junker%2C%20Wilhelm%22%20OR%20creator%3A%22Wilhelm%20Junker%22%20OR%20creator%3A%22Junker%2C%20W.%22%20OR%20title%3A%22Wilhelm%20Junker%22%20OR%20description%3A%22Junker%2C%20Wilhelm%22%20OR%20description%3A%22Wilhelm%20Junker%22)%20OR%20(%221840-1892%22%20AND%20Junker))%20AND%20(-mediatype:software%29)
* 

## הערות שוליים

קטגוריה:אפריקה: חוקרים ומגלים
קטגוריה:אפריקה: נהרות
קטגוריה:מגלי ארצות רוסים
קטגוריה:מגלי ארצות גרמנים
קטגוריה:רוסים שנולדו ב-1840
קטגוריה:רוסים שנפטרו ב-1892
עולמו של דייב

**עולמו של דייב** (באנגלית: **Dave's World**) היא קומדיית מצבים אמריקאית ששודרה במקור ברשת CBS מ-20 בספטמבר 1993 עד 27 ביוני 1997. הסדרה התבססה באופן רופף על חייו של ההומוריסט ובעל הטור זוכה פרס הפוליצר דייב בארי וכיכב בה הארי אנדרסון כגרסה בדיונית של דייב בארי. התוכנית שודרה במשך ארבע עונות וכללה בסך הכל 98 פרקים.

## תקציר העלילה
עלילת הסדרה מתרחשת במיאמי שבפלורידה ומתמקדת בכותב הטור דייב בארי (מגולם על ידי הארי אנדרסון), אשתו בת' (מגולמת על ידי דליין מתיוס), ובניהם, ווילי (אנדרו דוקוט) וטומי (זיין קרני) אשר מתמודדים עם אתגרים שונים בחיי היומיום.

## צוות השחקנים הראשי
* הארי אנדרסון בתפקיד **דייב בארי**, בעל טור שנון וסרקסטי.
* דליין מתיוס בתפקיד **בת' בארי**, אשתו האוהבת התומכת של דייב אשר מנהלת את משק הבית.
* זיין קרני בתפקיד **טומי בארי**, בנם הבכור של דייב ובת'.
* אנדרו דוקוט בתפקיד **ווילי בארי**, בנם הצעיר של דייב ובת'.
* שאדו סטיבנס בתפקיד **קני בקט**, העורך האופטימי של דייב אשר הופך מאוחר יותר לחזאי.
* משאח טיילור בתפקיד **שלדון ביילור**, החבר הכי טוב של דייב מהתיכון אשר עובד כמנתח פלסטי. הוא מפסיד את כל הונו במהלך הסדרה.

## סקירה

## מדיה ביתית
בשנים 2008 ו-2009 שתי העונות הראשונות של הסדרה יצאו לשווקים במהדורת DVD.

## קישורים חיצוניים
* 

קטגוריה:תוכניות טלוויזיה שמתרחשות במיאמי
קטגוריה:אולפני CBS: תוכניות וסדרות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנת 1993
אנגמאנס קפל

**אנגמאנס קפל** (בשוודית: **Engmans Kapell**) היא להקה שוודית שבסיסה בהלסינגלנד. חבריה הם: פר אנגמן (שירה, גיטרה, בוזוקי, מנדולינה), דדה מאלמקוויסט (בס), יוקה בלומגרן (גיטרה), גורגן אנטונסון (כינור), פלה לארסון (קלידים) ופפה לינדהולם (תופים).

## היסטוריה
אנגמאנס קפל הוקמה בשנת 1995. בשנת 2000 פורסם אלבום הבכורה של הלהקה, *Pensionat Liljevahls*. הוא תואר כיצירת פולק רוק, וכלל שיתופי פעולה עם סטפן הלסטראנד, סופיה קרלסון ופר פרסון. שניים משיריו, "Norrlands glimmande guld" ו-"Pensionat Liljevahls", נכנסו למצעד הפזמונים השבועי של שוודיה. בשנת 2009 פורסם אלבום המשך ליצירה בשם *En by mellan två berg*.

בשנת 2016 פורסם אלבומה השלישי, *Snygg och kärleksfull*, שהופק על ידי ינס באק. ב-1 בדצמבר אישר תאגיד השידור השוודי כי אנגמאנס קפל עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Norrland". היא התחרתה במקצה השני, שנערך ב-10 בפברואר 2024 בגטבורג. בסיום סבב ההצבעה השני דורגה במקום החמישי והאחרון, והודחה מהתחרות.

## דיסקוגרפיה
### אלבומי אולפן
* 2000: *Pensionat Liljevahls*
* 2007: *En by mellan två berg*
* 2016: *Snygg och kärleksfull*

## קישורים חיצוניים

## הערות שוליים

קטגוריה:להקות שוודיות
קטגוריה:משתתפי מלודיפסטיבלן 2024
פרקן סנוסק

**פרקן סנוסק** (בשוודית: **Fröken Snusk**) היא זמרת שוודית. נכון לשנת 2025, זהותה האמיתית לא ידועה. במהלך הופעותיה חובשת על ראשה בלקלאווה, שמסתירה את פניה.

לפי הרשתות החברתיות, סנוסק נולדה בשנת 2004. בשנת 2022 הוציאה את סינגל הבכורה שלה, "Rid mig som en dalahäst", שהגיע למקום הראשון במצעד הפזמונים השבועי של שוודיה, "סוורייטופליסטן". ב-1 בדצמבר אישר תאגיד השידור השוודי כי סנוסק עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Unga & fria". היא התחרתה במקצה השני, שנערך ב-10 בפברואר 2024 בגטבורג. בסיום סבב ההצבעה השני דורגה במקום השלישי, והעפילה לשלב גלגל ההצלה. הוא נערך ב-2 במרץ, ובהתאם להצבעת הקהל דורגה במקום השלישי, והודחה מהתחרות. במאי 2024 זכתה בתוכנית "הזמר במסכה".

באפריל 2025 הוחלפה הזמרת המקורית שעמדה מאחורי הדמות פרקן סנוסק בזמרת אחרת. המהלך עורר ביקורת ציבורית ותגובות שליליות מצד מפיקי הופעות. בהמשך אותו חודש חשף העיתון "אקספרסן" כי הזמרת המקורית היא פליסיה אריקסון, בת 23 מסטוקהולם.

## קישורים חיצוניים

## הערות שוליים

קטגוריה:זמרות שוודיות
קטגוריה:אישים שזהותם אינה ידועה
קטגוריה:מוזיקאים במסכות
חנות החרסינה

**חנות החרסינה** (באנגלית: **The China Shop**) הוא סרט הנפשה קצר אמריקאי משנת 1934 מסדרת הסרטים "סימפוניות טיפשיות". הסרט הופץ ב-13 בינואר 1934. הוא בוים על ידי וילפרד ג'קסון.

## עלילה
השעה היא שעת הסגירה של החנות "Ye Olde China Shop" ויצירות החרסינה מתעוררות לחיים כדי לרקוד. שד חרסינה חוטף פסלון, הוא מנסה לחלץ את עצמו ובמהלך המאבק זורק השד כלים על פסלון אחר. השד מת לאחר שהוא נשבר לחתיכות. למחרת בבוקר, כשהבעלים מגיע ורואה את הנזק, הוא מוכר את כלי החרסינה כעתיקות.

## מדיה ביתית
הסרט הופץ ב-19 בדצמבר 2006 ב-DVD של "אוצרות וולט דיסני: עוד סימפוניות טיפשיות, כרך ב'". לפני כן הופיע הסרט גם בקלטת "וולט דיסני סרטי אנימציה קלאסיים מהדורת זהב מוגבלת: סימפוניות טיפשיות VHS" בשנות ה-80.

## קישורים חיצוניים

## הערות שוליים

קטגוריה:סימפוניות טיפשיות
כדי

**כדי** הוא אמורא שקיומו שנוי במחלוקת.

## כאמורא
הגמרא ב כותבת שבגט יש להאריך את הו' של המילה "וכדו" כדי שלא ישמע "וכדי". רש"י מפרש שהמילה כדי משמעותה בחינם. הוא מביא דוגמאות לכך: כדי נסבא, "ואמרי לה כדי" () שם חכם". סיומת דברי רש"י לא מובנת. לא ברור ההקשר של המילים "שם חכם".

רבי יהושע בועז במסורת הש"ס כותב על פי מהרש"ל שכוונת רש"י להגיד שיש משמעות נוספת למילה כדי והיא – שם חכם.

הצירוף "ואמרי לה כדי" מופיע בש"ס 12 פעמים, (יומא מד.; עב:; מגילה ב:; יבמות צ.; גיטין נד.; נזיר ב.; ב"מ ב.; הוריות ח.; מנחות נה:; חולין עג.; פא:; קיח.;). הפירוש הפשוט במקומות אלו שמימרא זו נאמרה בסתם ללא שם חכם. לא מובא בש"ס בשום מקום מימרא מפורשת בשם כדי.

רבי אברהם זכות כותב בספר יוחסין שהגרסה הנכונה ברש"י היא "לא שם חכם" כלומר שכוונת הגמרא להגיד שהמימרא נאמרה בלי שם אומרה. החיד"א טען שתלמיד טועה כתב כך ברש"י.
[ממוזער|281x281px|רש"י כתב יד מ[המאה ה-14, הקטע הרלוונטי מוקף בעיגול. ניתן לראות שהגרסה היא **בלא** חכם.]]
בעקבות המהרש"ל כתב רבי יששכר בר איילנבורג שרש"י כותב בהרבה מקומות שיש אמורא בשם כדי. רבי יחיאל היילפרין בסדר הדורות כותב שלא מצא כן ברש"י. הרש"ש והחיד"א העירו שנמצא כן ברש"י בגיטין. הרב ראובן מרגליות טען שכוונתו להגיד שלא מצא כן ברש"י – הרבה פעמים.

זרח ורהפטיג טען שבעל סדר הדורות כתב שלא מצא כן ברש"י מפני שרש"י לא התכוון לכך כלל. לדבריו כוונת רש"י להגיד שהצירוף "אמרי לה כדי" פירושו "יש אומרים שחינם" והוא מוסב על עניין "שם חכם". כלומר, הגמרא אומרת מימרא בשם אמורא ולאחר מכן אומרת "ואמרי לה כדי – שם חכם" - מיותר להגיד את שם החכם הנזכר.

## כמילה
ניתנו מספר הצעות למקור המילה. ייתכן שהיא לקוחה מהתרגום הפרסי לכזב – כדיב. או כצירוף של המילים "כד-היא" – "כמו שהוא" בלא תוספת. המילה נכנסה גם לעברית בעיקר בתצרף "לא בכדי".
## אפשרויות נוספות
ברוח דברי רש"י שמדובר בשם חכם, הסביר מהר"ץ חיות שהמילה כדי משמעותה "כעדי" - כמו אדם מפורסם בשם עדי. והגמרא אומרת שחכם בולט כמו עדי אמר את המימרא.

הוא מסתמך על גמרא ב בה נאמר שמרדכי היה מוכתר בנימוסו כעדי, הערוך מסביר "כעדי שהיה ידוע בדורו ומצוין בכל התורה". מהרצ"ח מבאר שכוונתו שהוא כאדם בשם עדי.

רבי ראובן מרגליות ציין לגמרא  שנאמר בה "הריני כפרת בן בתי "כדא", רש"י מפרש במקום כלי חשוב (=כד).

שד"ל כותב בשם רי"ץ מרגליות שהמילה כדי מגיע מהמילה קאדי בערבית, תואר כבוד לרב. שד"ל עצמו טוען שפירוש זה נובע מבורות וחוסר ידע מחקרי.

## לקריאה נוספת
* 
* 
* אוריאל פרנק, אמא לי איזי ואמרי לה כדי, **[[המעין]]**, כרך נ גיליון ב, טבת תש"ע, עמ' 35.
## הערות שוליים

קטגוריה:אישים בתלמוד
שוכרי בשארה

**שוכרי אסד שוכרי בשארה** (בערבית: **شكري بشارة**; נולד ב-7 באוקטובר 1948) הוא כלכלן ערבי-פלסטיני, שכיהן כשר האוצר של הרשות הפלסטינית בין השנים 2013 ל-2024.

## ביוגרפיה
בשארה נולד למשפחה נוצרית מהעיירה תרשיחא, ישראל. הוא בעל תואר ראשון בכלכלה מהאוניברסיטה האמריקאית בביירות, ותואר שני בכלכלה ומנהל עסקים מאוניברסיטת לונדון.

בשארה מילא מספר תפקידים בחברות ערביות, ובין השאר כיהן כיו"ר דירקטוריון . בשנת 1979 הצטרף בשארה לבנק הערבי ועבד בסניפיו באירופה עד 1995, ולאחר מכן חזר לעבוד בסניפיו בישראל עד 2002. בשנת 2006 מונה ליו"ר הדירקטוריון של קרן ההשקעות הפלסטינית.

ב-6 ביוני 2013 הושבע בשארה לשר האוצר בממשלתו הראשונה של ראמי חמדאללה, והמשיך בתפקיד בממשלותיו השנייה והשלישית - למרות חיכוכים שהתעוררו בין השניים בתחילת הדרך, כמו כן הוא כיהן בתפקיד זה בממשלתו של מוחמד אשתייה, עד 31 במרץ 2024. בין השאר ניהל בתפקידו זה את הטיפול בתביעות כספיות שהוגשו נגד הרשות הפלסטינית בארצות הברית. כמו כן, נאלץ להתמודד עם מחאות ציבוריות סוערות אחרי שקיצץ בשכרם של עובדי הרשות הפלסטינית.

בשארה נפגש לאורך השנים מספר פעמים עם מקבילו, שר האוצר של ישראל. הוא נפגש עם יאיר לפיד בתקופת כהונתו ועם משה כחלון, בין השאר עשה זאת במהלך מגפת הקורונה, וביקש מכחלון סיוע כספי שיאפשר לרשות הפלסטינית להיאבק בהתפשטות המגפה.

## עמדות
בשארה מקפיד לבטא עמדות אנטי ישראליות, ולא מהסס להביע אותן גם כשמדובר בתמיכה ישירה בטרור. כך במהלך מלחמת חרבות ברזל התעקש בשארה על המשך העברות הכספים לרצועת עזה על אף העובדה שהדבר הוביל לעימותים עם ישראל ולמרות משבר הקיזוז הישראלי בגין תשלומים למשפחות מחבלים ולרצועה. התעקשות דומה לזו שנקט ב-2018, לאחר העברתו של חוק קיזוז כספי טרור. בשארה טען גם כי המשך הקיזוז עשוי להוביל לאסון כלכלי ולקיצוץ משמעותי במשכורותיהם של עובדי הרשות.

כך גם במכתב ששלח עם עמיתו, שר הכלכלה ח'אלד אל-אוסאלי לחברת אמזון ובו דרישה שלא לבצע משלוחים חינם ברחבי יהודה ושומרון. לטענתו, "מדיניות זו גם מעודדת את הפלסטינים להתכחש לזהותם הלאומית הפלסטינית בעצם ההכרה המשתמעת שהם חלק מישראל תמורת קבלת שירות חינם מהחברה".

## קישורים חיצוניים

## הערות שוליים

קטגוריה:בוגרי אוניברסיטת לונדון
קטגוריה:בוגרי האוניברסיטה האמריקנית בביירות
קטגוריה:שרי האוצר של הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1948
גליקוזיל פוספטידילאינוזיטול

**גליקוזיל פוספטידילאינוזיטול, Glycosylphosphatidylinositol** או **glycophosphatidylinositol** (**GPI**) הוא פוספוגליצריד שיכול להיות מחובר לקצה ה-C של חלבון במהלך עיבוד שלאחר תרגום. החלבונים המעוגנים ב-GPI המתקבלים ממלאים תפקידי מפתח במגוון רחב של תהליכים ביולוגיים. GPI מורכב מקבוצת phosphatidylinositol המקושרת דרך מקשר המכיל פחמימות (גלוקוזאמין ומנוז הקשורים גליקוזידית לשארית האינוזיטול) ובאמצעות גשר אתנומין פוספט (EtNP) לחומצת האמינו בקצה ה-C של החלבון הבוגר. שתי חומצות השומן בקבוצת הפוספטידיל-אינוזיטול ההידרופוביות מעגנות את החלבון לממברנת התא.

## חוסרים בסינתזה של עוגן GPI
### בבני אדם
פגמים בסינתזת ה-GPI-anchor מתרחשים במחלות נרכשות נדירות כגון המוגלובינוריה לילית התקפית (PNH) ומחלות מולדות כגון היפרפוספטזיה עם תסמונת פיגור שכלי (HPMRS). ב-PNH קיים פגם סומטי בתאים ההמטופואטים הפוגע בייצור GPI, מה שגורם להצמדה לקויה של GPI בין חלבון בשם גורם מאיץ דעיכה (DAF או CD55) וחלבון CD59 בתאי דם אדומים. הסיבה השכיחה ביותר ל-PNH היא מוטציות סומטיות בתאחיזה ל-X בגן PIG-A. עם זאת, דווח גם על מקרה של PNH בו נצפתה מוטציה תורשתית בגן אוטוזומלי PIG-T בנוסף למוטציה סומטית שנרכשה. בהיעדר חלבוני CD59 המקושרים לממברנת התא, מערכת המשלים יכולה לגרום לתמס התא במספרים גבוהים ולהוביל להמוגלובין בשתן (המוגלובינריה). עבור חולי HPMRS, דווחו מוטציות הגורמות למחלה בגנים PIGV, PIGO, PGAP2 ו-PGAP3.

### במינים אחרים
על גבי הממברנה של הפרוטוזואה *Trypanosoma brucei* הגורמת למחלת השינה מעוגנים גליקופרוטאינים באמצעות עוגן GPI.

## קישורים חיצוניים

## הערות שוליים

קטגוריה:חלבונים ממברנליים אינטגרליים
עומר אל-ביטאר (כלכלן)

**עומר אכרם עומרן אל-ביטאר** (בערבית: **عمر البيطار**; נולד ב-1963) הוא כלכלן ומשפטן ערבי-פלסטיני, שכיהן בתפקיד שר האוצר בממשלתו של מוחמד מוסטפא ממרץ 2024 ועד 9 בנובמבר 2025.

## ביוגרפיה
אל ביטאר למד פיננסים ובנקאות בין השנים 1980 ל-1984 וקיבל תואר ראשון מאוניברסיטת מיזורי - סנט לואיס בארצות הברית.

הוא היה חבר במועצת המנהלים של  עד שהגיש את התפטרותו ב-29 ביולי 2022. הוא חבר גם במועצת המנהלים של החברה לפיתוח והשקעות פלסטין (PDICO) וחברות הבנות שלה, וחבר בדירקטוריון של חברת אל עמל המבצעת השקעות פיננסיות בירדן.

ב-28 במרץ 2024, הנשיא מחמוד עבאס אישר את הקמת הממשלה הפלסטינית התשע-עשרה בראשות מוחמד מוסטפא והעניק לה את אמונו. ב-31 במרץ 2024 הושבע אל-ביטאר כשר האוצר במבנה המוקטעה בעיר אל-בירה.

מחמוד עבאס תיקן גם את צו מספר (9) משנת 2016 להקמת  ב-11 ביוני 2024, והוסיף דירקטוריון לסוכנות. מאוחר יותר פרסם את החלטה מספר (51) משנת 2024, הממנה אותו כחבר המועצה, החל מיום 23 ביוני 2024.

במהלך מלחמת חרבות ברזל האשים אל ביטאר את ישראל במשבר הכלכלי ברשות הפלסטינית וטען כי "התמיכה הסעודית ממלאת תפקיד מרכזי בהקלה על המשבר הכלכלי החמור שבו אנו נמצאים, שנגרם כתוצאה מהצעדים הישראליים האחרונים".

ב־9 בנובמבר 2025 הגיש עומר אל-ביטאר את התפטרותו מתפקידו כשר האוצר של הרשות הפלסטינית.

## קישורים חיצוניים
* קווים לדמותה של ממשלת הרשות הפלסטינית החדשה: עמר אלביטאר: שר האוצר, באתר מרכז המידע למודיעין וטרור

## הערות שוליים

קטגוריה:שרי האוצר של הרשות הפלסטינית
קטגוריה:כלכלנים פלסטינים
קטגוריה:בוגרי אוניברסיטת מיזורי
קטגוריה:פוליטיקאים פלסטינים
קטגוריה:פלסטינים שנולדו ב-1963
הרכבת התחתית של דלהי

**הרכבת התחתית של דלהי** (באנגלית: **Delhi Metro**) היא מערכת תחבורה מהירה המשרתת את דלהי ואת הערים הסמוכות גאזיבאד, פארידבאד, גורוגרם, נוידה, בהדורגאר ובאלבהגאר באזור הבירה הלאומי של הודו. המערכת מורכבת מ-10 קווים מקודדים בצבעים שונים המשרתים 289 תחנות, באורך כולל של 395 ק"מ. זוהי מערכת רכבות המטרו הגדולה והעמוסה ביותר בהודו והשנייה העתיקה ביותר, אחרי המטרו קולקטה. הרכבת התחתית כוללת תחנות תת-קרקעיות, תחנות מעל פני הקרקע ותחנות מוגבהות. במטרו ישנם מעל 4,300 נסיעות יומיות.

הבנייה החלה בשנת 1998, והקטע הראשון במפלס הרכבת (שאהדארה – טיס הזארי) בקו האדום נפתח ב-25 דצמבר 2002. הקטע הראשון התת-קרקעי (ויסווה וידיאליה – קשמיר גייט) בקו הצהוב נפתח ב-20 בדצמבר 2004. המערכת פותחה בשלבים. השלב הראשון הושלם בשנת 2006, ולאחריו השלב השני ב-2011. השלב השלישי הושלם ברובו בשנת 2021, למעט הרחבה קטנה של קו נמל התעופה שנפתח ב-2023. בניית השלב הרביעי החלה ב-30 דצמבר 2019.

תאגיד הרכבת התחתית של דלהי, מיזם משותף של ממשלת הודו וממשלת דלהי, בנה ומפעיל את הדלהי מטרו. התאגיד קיבל הסמכה מהאומות המאוחדות בשנת 2011 כהרכבת התחתית הראשונה בעולם לקבלת קרדיטים פחמניים על צמצום פליטות גזי חממה, תוך הפחתת רמות פליטת הפחמן בעיר בהיקף רב של 630,000 טון לשנה.

הרכבת התחתית של דלהי כוללת מחלפים עם הרכבת התחתית של גורגאון והרכבת התחתית של נוידה. ב-22 אוקטובר 2019, תאגיד הרכבת התחתית של הודו השתלט על הפעילות של הרכבת התחתית של גורגאון שסבל מבעיות כלכליות. מספר הנסיעות השנתי של הדלהי מטרו היה 203.23 קרור (2.03 מיליארד) ב-2023. לרכבת התחתית של דלהי יהיו מחלפים עם דלהי-מיראת RRTS, מערכת התחבורה העירונית המהירה ביותר בהודו.
ממוזער|600px|מרכז|מפת הרכבת התחתית של דלהי
600px|טקסט=Non-Animated timeline of the metro|ממוזער|מרכז|האבולוציה של המטרו של דלהי מ-2003 עד 2018

## קישורים חיצוניים

* אתר רשמי
* מפת הרכבת התחתית של דלהי
* 
* אוסף תמונות של הרכבת התחתית של דלהי

## הערות שוליים

קטגוריה:ניו דלהי
דובוני אכפת לי: הקסם מתחיל

**דובוני אכפת לי: הקסם מתחיל** (באנגלית: **Care Bears: Unlock the Magic**) היא סדרת הנפשה קומית בת 55 פרקים המבוססת על הזיכיון דובוני אכפת לי, אשר הופקה לטלוויזיה בין השנים 2019–2024.

## תקציר העלילה
**עונה 1**

דובוני אכפת לי מגלים עולם חדש, ומחליטים להגן עליו בכוח האהבה שלהם.

**עונה 2**

דובוני אכפת לי מגינים על הצד הכסוף ותושביו בארץ אכפתיה בעזרת כוח האהבה שלהם.

## דמויות
* **דוב לב טוב** - עוזר לכולם להביע את תחושותיהם ולהיות אכפתיים. צבעו הוא חום והסמל שעל בטנו הוא לב גדול ואדום.
* **דוב מזל טוב/דוב מזליקו** - דוב אשר מנסה לגרום לכך שכולם יתברכו במזל טוב. צבעו הוא ירוק והסמל שעל בטנו הוא תלתן בעל ארבעה עלים (סמל למזל). בעונה הראשונה נקרא דוב מזל טוב ובעונה השנייה נקרא דוב מזליקו.
* **דוב שמחה** - אוהב לשחק ולספר בדיחות כל הזמן, אבל לפעמים שוכח שיש רגעים בחיים בהם צריכים להיות רציניים. צבעו הוא צהוב והסמל שעל בטנו הוא שמש מחייכת.
* **דוב קוטר** - בעל נטייה לקטר. צבעו הוא כחול והסמל שעל בטנו הוא ענן גשום שמוריד גשם ולבבות.
* **דובונית חייכנית** - דובה שמחה ועליזה אשר משמחת ומעודדת את מצב הרוח של כולם. צבעה הוא ורוד והסמל שעל בטנה הוא קשת.
* **דובונית ברכה** - דובה אשר כתבה ברכות לכל תושב אפשרי בעיר שלה.
* **דובונית שיתופית** - מסייעת לאנשים ללמוד לחלוק את רכושם עם אחרים. צבעה הוא סגול והסמל שעל בטנה הוא שתי סוכריות לב על מקל מוצלבות. ברוב הסדרות קוראים לה שיתופית.
* **דובון לילה טוב** - דוב ישנוני. עוזר לכולם לישון היטב בלילות ולחלום חלומות נעימים. צבעו הוא כחול בהיר והסמל שעל בטנו הוא ירח כחול עם כוכב צהוב. בסדרה המקורית הוא נקרא דוב לילה טוב. מזכיר קצת את ישנוני מהדרדסים.
* **אין לב** - דמות שאין לו לב. נבל.
* **דובונית ביחד** - דובה אשר אוהבת להיות ביחד.

## קישורים חיצוניים

* 

קטגוריה:דובוני אכפת לי
אונס תמר (אסטאש לה סואר)

**אונס תמר** הוא ציור שמן מאת האמן הצרפתי אסטאש לה סואר, המתאר סצנה מתוך הסיפור המקראי של אונס תמר בידי אחיה למחצה, אמנון, המופיע בספר שמואל ב', פרק י"ג, פסוקים 1–22.

## תיאור היצירה
הציור מציג את הרגע הדרמטי שבו אמנון עומד לאנוס את תמר. לה סואר משתמש באיזון מוקפד של צורה, צבע וקומפוזיציה, המעניקים לסצנה מראה קלאסי ומאופק, למרות תוכנה האלים. תנוחות הדמויות משקפות השפעה של הפיסול הקלאסי, ויוצרות אפקט של "תמונת רגע" קפואה. סגנונו של לה סואר ביצירה זו מדגים את השפעתו של המורה שלו,סימון וואה, וכן מאפיינים התואמים את התאוריות שפותחו מאוחר יותר על ידי הצייר שארל לה ברן בנוגע לייצוג חזותי של נרטיבים היסטוריים.

## הרקע הסיפורי
נושא הציור לקוח מסיפור מקראי המתאר כיצד אמנון, בנו של דוד המלך, התאהב באחותו למחצה, תמר. בהסתמך על תחבולה שבה העמיד פני חולה בעצת רעו יונדב בן שמעה, הוא שכנע את אביו לשלוח את תמר לטפל בו. כשהיו לבדם, אנס אותה וגירש אותה בבוז. בעקבות המעשה, אבשלום, אחיה של תמר, זעם ונקם באמנון ורצח אותו. בעבר זוהה הציור בטעות כמתאר את סיפורם של טרקוויניוס ולוקרטיה מהמיתולוגיה הרומית, אך מחקרים מאוחרים יותר קבעו כי הסצנה מתייחסת לסיפור המקראי של אמנון ותמר.

## חשיבות היצירה
הציור נוצר בסביבות שנת 1648, תקופה שבה לה סואר היה אחד האמנים הבולטים בצרפת והשתתף בהקמת האקדמיה המלכותית הצרפתית לציור ולפיסול. יצירה זו מייצגת את השלב שבו היה עדיין נתון להשפעתו של סימון ווּאה, אך ניתן לראות בה גם סממנים מוקדמים של גישתו האישית. סגנונו של לה סואר משלב בין הדרמטיות של הבארוק לבין מאפיינים קלאסיים, תוך הקפדה על איזון קומפוזיציוני והרמוניה צבעונית. ציור זה מהווה דוגמה ליכולת שלו לשלב תיאור נרטיבי עם איפוק אמנותי.

## היסטוריית בעלות וניסיונות השבה
הציור היה בבעלותו של סוחר האמנות היהודי זיגפריד ארם. ארם נמלט מגרמניה לארצות הברית בשנת 1933, ובמהלך היעדרו, אוסקר זומר רכש את הווילה של ארם, כולל הציור, בתנאים שארם טען שהיו בלתי חוקיים. לאחר המלחמה, ארם ניסה להשיב את הציור באמצעות הליכים משפטיים בגרמניה, אך ללא הצלחה. בשנת 1983, משפחת זומר מכרה את הציור במכירה פומבית, ומוזיאון המטרופוליטן לאמנות בניו יורק רכש אותו זמן קצר לאחר מכן.

## קישורים חיצוניים

* 

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:מוזיאון המטרופוליטן לאמנות
קטגוריה:ציורים מהמאה ה-17
בת שבע באמבט

**בת שבע באמבט** הוא ציור משנת 1817 של האמן הבריטי דייוויד וילקי. הציור מתאר את הסצנה המקראית שבה המלך הישראלי דוד מציץ על בת שבע בעת רחצתה, ומתפתה ליופייה. ביצירה זו הושפע וילקי מסגנונו של רמברנדט. הנושא היה פופולרי מאז תקופת הרנסאנס, ונחשב לשני בחשיבותו מבין תיאורי דוד המקראי, אחרי הקרב שלו מול גוליית. עם זאת, עבור וילקי היה זה נושא יוצא דופן, שכן בתקופה זו היה ידוע בעיקר בזכות ציורי ז'אנר קטנים שתיארו את חיי היומיום.

וילקי הציג את הציור במכון הבריטי בשנת 1818, אך הוא ספג ביקורת מצד העיתונות, ובהם העיתון הרדיקלי *The Examiner*. כיום נמצא הציור באוסף גלריית ווקר לאמנות בליברפול, לאחר שנרכש בשנת 1932.

## הערות שוליים

קטגוריה:בת שבע בציורים
קטגוריה:עירום באמנות
קטגוריה:ציורי התנ"ך
קטגוריה:ציורי שמן
קטגוריה:ציורי ז'אנר
ג'ורג'יה בל

**ג'ורג'יה האנטר בל** (באנגלית: **Georgia Hunter Bell**; נולדה ב-17 באוקטובר 1993) היא אתלטית בריטית, זוכת מדליית ארד אולימפית (פריז 2024) וסגנית אלופת אירופה (רומא 2024) בריצת 1500 מטר, וסגנית אלופת העולם בריצת 800 מטר (טוקיו 2025).

## ביוגרפיה
### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום רביעי בריצת 1500 מטר בתוצאה של 4:03.47 דקות.

#### סגנית אלופת אירופה
באליפות אירופה שנערכה ברומא שבאיטליה ביוני זכתה במדליית כסף בריצת 1500 מטר בתוצאה של 4:05.33 דקות, אחרי קיארה מגין מאירלנד ולפני אגתה גיימו מצרפת (4:05.69 דקות).

#### מדליית ארד אולימפית
באולימפיאדת פריז שנערכה באוגוסט זכתה במדליית ארד בריצת 1500 מטר בשיא הממלכה המאוחדת חדש של 3:52.61 דקות, אחרי פיית' קיפייגון מקניה (3:51.29 דקות) וג'סיקה האל מאוסטרליה (3:52.56 דקות).

### 2025
באליפות אירופה באולם שנערכה באפלדורן שבהולנד במרץ סיימה במקום רביעי בריצת 1500 מטר בתוצאה של 4:08.45 דקות.

## חיים אישיים
בל היא בתו של העיתונאי הפוליטי אנדי בל , ואנג'לה בל, מורה בבית ספר. יש לה שתי אחיות. ב-19 באוקטובר 2024 נישאה לג'ורג' האנטר במערב סאסקס.

## שיאים אישיים
;אצטדיון
* ריצת 800 מטר: 1:56.28 דקות (2024)
* ריצת 1500 מטר: 3:52.61 דקות (2024), **שיא הממלכה המאוחדת**

;אולם
* ריצת 800 מטר: 2:07.12 דקות (2015)
* ריצת 1500 מטר: 4:00.63 דקות (2025)
* ריצת מייל: 4:23.35 דקות (2025)
* ריצת 3000 מטר: 8:36.96 דקות (2025)

## קישורים חיצוניים

## הערות שוליים

קטגוריה:אתלטיות בריטיות
קטגוריה:רצות 800 מטר
קטגוריה:רצות 1500 מטר
קטגוריה:רצות 3000 מטר
קטגוריה:רצות למרחקים בינוניים
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית בריטיות: אתלטיקה
קטגוריה:זוכות מדליית ארד אולימפית: אתלטיקה
קטגוריה:בריטיות שנולדו ב-1993
מיקרואנגיופתיה טרומבוטית

**מיקרואנגיופתיה טרומבוטית** (**TMA**) או **מיקרואנגיופתיה קרישית** היא פתולוגיה הגורמת לפקקת בנימים ובעורקיקים עקב פגיעה באנדותל. פתולוגיה זו עשויה להיות נלווית לטרומבוציטופניה, אנמיה, ארגמנת ואי-ספיקת כליות.

המופעים הקלאסיים של TMA הם תסמונת אורמית המוליטית (HUS) וארגמנת של קרישה וחוסר טסיות (TTP). מצבים אחרים כוללים תסמונת המוליטית-אורמית לא טיפוסית, קרישה תוך-וסקולרית מפושטת, סקלרודרמה עם משבר כלייתי, יתר לחץ דם ממאיר, תסמונת אנטי-פוספוליפידית ורעילות תרופתית, למשל רעילות כתוצאה ממעכבי קלצינורין כגון ציקלוספורין.

## תסמינים קליניים
ההצגה הקלינית של TMA, על אף שהיא תלויה בסוג, כוללת בדרך כלל: חום, אנמיה המוליטית מיקרואנגיופתית (לרבות סקיסטוציטים במשטח דם), אי ספיקת כליות, טרומבוציטופניה ותסמינים נוירולוגיים. באופן כללי, סיבוכים כלייתיים ניכרים במיוחד בתסמונת המוליטית אורמית הנובעת מרעלן שיגה (STx-HUS) ו-HUS לא טיפוסי, בעוד שסיבוכים נוירולוגיים נוטים לנופיע יותר ב-TTP. חולים עם צורות מתונות יותר של TTP עלולים לסבול מאפיזודות סימפטומטיות חוזרות, כולל פרכוסים ואובדן ראייה. במקרים קשים יותר של TMA, וככל שהמצב מחמיר ללא טיפול, ייתכן גם נזק לאיברים ואף כשל רב-מערכתי, שכן קרישים עלולים להתפשט ולהשפיע על המוח, הכליות, הלב, הכבד ואיברים מרכזיים אחרים.

## גורמים
הסיבה הספציפית תלויה בסוג ה-TMA אך שני המסלולים העיקריים הם טריגרים חיצוניים הפוגעים בכלי הדם כגון וירוסים, רעלני שיגה חיידקיים או אנדוטוקסינים, נוגדנים ותרופות; ומצבי נטייה מולדים, כולל ירידה ברמות של גורמים הנחוצים לתהליך הקרישה ברקמות . כל אחד מהמסלולים הללו יביא לירידה בעמידות האנדותל לפקקת, הידבקות לויקוציטים לאנדותל הפגום, שימוש במערכת המשלים, מאמץ גזירה מוגבר בכלי הדם וקיטוע לא תקין של גורם von Willebrand, או vWF. המרכיב המרכזי והראשוני בהידרדרות הוא פגיעה בתאי האנדותל, מה שפחית את הייצור של פרוסטגלנדין ופרוסטציקלין ומביא בסופו של דבר לאובדן סיבולת לפקקת פיזיולוגית, או קרישיות יתר. הידבקות לויקוציטים לדופן האנדותל הפגוע ושחרור לא תקין של גורם von Willebrand (או vWF) יכולים גם הם לתרום לקרישיות יתר. לאחרונה, חוקרים קשרו את TTP ואת HUS לטיפולים ממוקדים, כגון טיפולי סרטן ממוקדים, אימונוטוקסינים וטיפול נוגד-VEGF (פקטור גדילה של כלי הדם).

## אבחנה
ספירת דם ומשטח דם: ירידה בטסיות הדם והמצאות שיסטוציטים (שברי תאי דם אדומים). בדיקת תפקודי קרישה: זמן פרותרומבין (PT, aPTT) ופיברינוגן תקינים. סמני המוליזה: עלייה בבילירובין לא מצומד, עלייה בלקטט דהידרוגנאז (LDH), ירידה בהפטוגלובין חופשי ובדיקת Coombs שלילית. בדיקת קריאטינין ואוריאה מבוצעת לטובת מעקב אחר תפקוד הכליות. בדיקה של גן ADAMSTS-13 יכולה לסייע באבחון TTP.

## קישורים חיצוניים

## הערות שוליים

קטגוריה:הפרעות רקמות חיבור מערכתיות
אלון רותם

**אלון רותם** (נולד ב-20 במאי 1984) הוא מורה, מחנך, מלווה רוחני, סופר, תסריטאי ומחזאי ישראלי. שותף בפודקאסט שוליית הקוסם עם יוני שלמון. נינו של שמעון רוזנבאום.

## יצירות
### תסריטים
* יוצר הסדרה הפלנטונים, יחד עם שני האריס, עבור כאן חינוכית
* יוצר הסדרה עלילות ארץ גושן, יחד עם אסי צובל, עבור ערוץ מאיר לילדים
* יוצר הסדרה מעמול, עבור ערוץ מאיר לילדים
* תסריטאי ומפיק "ניגון", בבימוי יוני שלמון, סרט אנימציה קצר זוכה פרסים

### מחזה
* **כמו דג במים** – מחזה לילדים. זוכה פרס המחזה, פסטיבל חיפה להצגות ילדים 2025

### ספרים
* **המעבדה המופלאה שלי** – ספר מדעי לנוער, יצא לאור בהוצאת ידיעות ספרים, 2017
* **שלוש לחצות** – ספר מתח, יצא לאור בהוצאת פרדס, 2018
* **הבלאגן שרצה להיות קטן** – ספר ילדים, יצא לאור בהוצאת כתר, 2024 נבחר למצעד הספרים של משרד החינוך לשנת תשפ"ו.

## קישורים חיצוניים
* 
*דניאלה קופר, ניגון – סרטם של יוני שלמון ואלון רותם באתר מונפש - מגזין אנימציה 21 ביולי 2019.
* 
* 

## הערות שוליים

קטגוריה:סופרים ישראלים
קטגוריה:תסריטאים ישראלים
קטגוריה:מחזאים ישראלים
קטגוריה:ישראלים שנולדו ב-1984
מוחמד זוהדי א-נשאשיבי

**מוחמד זהדי א-נשאשיבי** (בערבית: **محمد زهدي النشاشيبي**; 1925 – 27 בינואר 2020), הידוע גם בשם **אבו זהדי**, היה בנקאי ופוליטיקאי פלסטיני. הוא היה שר האוצר הראשון של הרשות הפלסטינית, תפקיד בו כיהן מ-1994 עד 2002.

## ביוגרפיה
מוחמד זהדי נולד ב-1925 בירושלים למשפחת נשאשיבי. הוא עבד .

את הקריירה הפוליטית שלו החל א-נשאשיבי במפלגת הבעת' הסורית בתחילת שנות השישים. מאוחר יותר, הוא הפך לחבר במועצה המבצעת ובוועד הפועל של הארגון לשחרור פלסטין, והפך לראש המחלקה הכלכלית. הוא היה גם יו"ר הקרן הקיימת הפלסטינית.

א-נשאשיבי חזר ליהודה ושומרון לאחר הסכמי אוסלו ב-1994. הוא מונה באותה שנה לשר האוצר של הרשות הפלסטינית וכיהן בתפקיד זה במשך חמש הממשלות הראשונות שהרכיב יאסר ערפאת עד 2002. עם זאת נטען כי סמכויותיו היו מקוצצות, ובפועל הגזברים שניהלו את כספי הרשות הפלסטינית היו כפופים ישירות לערפאת.

בין השנים 2004 ל-2006 היה א-נשאשיבי יו"ר חבר הנאמנים של אוניברסיטת אל-קודס.

זהדי א-נשאשיבי התגורר בשנותיו האחרונות בירדן, שם גם נפטר ב-27 בינואר 2020 בגיל 95.

## דעותיו
א-נשאשיבי הצהיר כי איש אינו רשאי לוותר על זכות השיבה, וכי הדבר הכרחי אם ישראל מעוניינת בשלום. הוא טען כי יש להיאבק בחומת ההפרדה בירושלים, וקרא למדינות ערב להתאחד ולהציע הסכם שלום שיוכלו לכפות על ישראל.

א-נשאשיבי גם התנגד לאלו שדרשו להותיר את חמאס מחוץ לממשלה הפלסטינית, וטען כי אין ליישם מדיניות סלקטיבית, משום שהממשלה הפלסטינית היא ממשלת אחדות לאומית המייצגת את כולם. הוא גם התנגד ללחימה הפנימית שהייתה בין הארגונים.

הוא האשים את ישראל שהיא "בוזזת את המים של הפלסטינים", וקרא להשתחרר מהתלות באספקת חשמל ישראלית. במקרים בהם נקלעה כלכלת הרשות למצוקה, היה א-נשאשיבי מאשים את ישראל באחריות לכך וטוען כי נוכחותה ביהודה ושומרון פוגעת בכלכלה הפלסטינית.

לאחר פרישתו, בעת שהתגורר בירדן, העביר ביקורת חריפה על מחמוד עבאס ועל מאבקו בחמאס, הוא הודיע כי בכוונתו "להקים גוף ערבי להגנה על זכות העם הפלסטיני להתנגדות חמושה לכיבוש".

## הערות שוליים

קטגוריה:שרי האוצר של הרשות הפלסטינית
קטגוריה:משפחת נשאשיבי
קטגוריה:כלכלנים פלסטינים
קטגוריה:פוליטיקאים פלסטינים
קטגוריה:פלסטינים שנולדו ב-1925
קטגוריה:פלסטינים שנפטרו ב-2020
רעלן שיגה

**רעלני שיגה** הם משפחה של רעלנים המשתייכים לשתי קבוצות עיקריות, Stx1 ו-Stx2, המתבטאות על ידי גנים הנחשבים לחלק מהגנום של פרואג'ים מסוג למדא. הרעלנים נקראים על שם קיושי שיגה, שתיאר לראשונה את המקור החיידקי של דיזנטריה הנגרמת על ידי ''Shigella dysenteriae''. **רעלן דמוי-שיגה** (**SLT**) הוא כינוי היסטורי לרעלנים דומים או זהים המיוצרים על ידי חיידקי *[[Escherichia coli]]*. המקורות הנפוצים ביותר לרעלן שיגה הם חיידקי שיגלה מזן *S. dysenteriae* ומספר סרוטיפים של *Escherichia coli* (שיגה-טוקסגני או STEC), הכוללים את הסרוטיפים O157:H7 ו־O104:H4.

רעלן שיגה, בדומה לורוטוקסין המיוצר על-ידי E. coli, מיוחס לגרימת תסמונת המוליטית-אורמית שעלולה להיות קטלנית.

## קישורים חיצוניים

## הערות שוליים

קטגוריה:מיקרוביולוגיה
יעיש קריספין

רבי **יעיש קריספין** (ה'תר"ל - ט"ז בטבת תרצ"ט) היה רב הכפר איית איוב וסביבתו (מרוקו) פרשן, מקובל ומחבר ספרים.

## ביוגרפיה
נולד בסביבות תר"ל למשה ולרחל - מיילדת ומרפאה עממית בכפר בשם אולאד חסאן ליד תיזנית. בצעירותו למד אצל קרוב משפחתו רבי יעיש קריספין הראשון ואצל רבי ימין ארוואח.

התגורר בכפר איית איוב השוכן בעמק איית בוגמז , בביתו שכנה ישיבה של 25 בחורים הישיבה כללה לינה וארוחות בשונה מהמקובל בזמנו, תלמידיו כיהנו כרבנים באזורו.

נפטר בט"ז טבת תרצ"ט (1939), ונקבר בכפר באהמו.

השאיר אחריו שלוש בנות ושלושה בנים. חתנו הוא רבי יצחק ביטון שכיהן כרב אחריו באיית איוב. לאחר שהרב ביטון עזב את המקום בנו של רבי יעיש - רבי ישראל קריספין שימש כרב האזור. בנו הוא רבי עמינדב קריספין רב העיר קריית ביאליק. נכדו, בנו של הרב יצחק ביטון הוא הרב שמעון ביטון רבה של בית שמש.

## כתביו
הרב קריספין כתב ספרים רבים, בחייו האו פרסם ביאור לפרקי אבות ולהגדה של פסח, לאחר פטירתו נכדו הרב עמינדב קריספין הוציא לאור את שאר כתביו.

סגנון כתיבתו הוא בעיקר דרושי אך גם קבלי ועוד. על ספריו קיבל הסכמות מהרב חיים רפאל עטייא, הרב שמעון ועקנין, הרב רפאל אנקווה, הרב חיים יקותיאל בירדוגו, ועוד רבים.
* 
* ענף שושן, ביאור לפרקי אבות, קזבלנקה תרצ"ה.
* הרב עמינדב קריספין (עורך), **פרח שושנה** ביאור לחמשה חומשי תורה, , , , , 
* **רנה ותודה** ביאור לתהילים, מכון עמינדב, קריית ביאליק, תשנ"ה
* 
* משה עמאר (עורך), **סידור לימודי ה**', קריית ביאליק תש"ס

## קישורים חיצוניים
* 
* 

## הערות שוליים

קטגוריה:נפטרים ב-1939
קטגוריה:מרוקו: רבנים
רות ובועז (לואי ארסאן)

**רות ובועז** הוא ציור שמן מאת הצייר הצרפתי לואי ארסאן , אשר נוצר בשנת 1819 בהזמנת המלך לואי השמונה עשר, מלך צרפת. היצירה מבוססת על סיפור מקראי מתוך מגילת רות, המתאר את הרגע בו רות המואביה שוכבת למרגלותיו של בועז ומבקשת ממנו לגאול אותה ולהינשא לה.

## תיאור היצירה

הציור מציג סצנה לילית בה רות שוכבת למרגלותיו של בועז הישן. האור החיוור של הירח שוטף את הדמויות. הקומפוזיציה משלבת אלמנטים נאו-קלאסיים עם השפעות רומנטיות, בדומה ליצירותיו של ז'ירודה. תווי הלבוש של הדמויות, כולל הטורבן המזרחי של בועז, משקפים את ההשפעות האוריינטליות ביצירה.

## מקור והיסטוריה

הציור הוזמן על ידי המלך לואי השמונה עשר בשנת 1819 ונחשף לראשונה בסלון פריז של שנת 1822. מאוחר יותר הועבר היצירה לאוספה של הרוזנת דה קיילה.

## השפעה וגרסאות נוספות

הציור "רות ובועז" זכה להתייחסות במספר עיבודים ושחזורים:
*תחריט מאת פייר-אלכסנדר טרדיו – עותק גרפי של היצירה.
*קריקטורה מאת האמן וילן– שינוי הדמויות לנושא של דיאן ומדור.
*תבליט על מצבתו של ארסאן – הפסל פרנסואה גספר אמה לאנו גילף סצנה מהיצירה על מצבתו של האמן.
*גרסה מוקטנת של הציור – גרסה קטנה יותר של היצירה (60.3 × 73.2 ס"מ) נמכרה במכירה פומבית של כריסטי’ס בפריז בשנת 2015.
*סקיצות הכנה – ידועות לפחות שתי סקיצות מוקדמות של היצירה באוספים פרטיים.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19